Il-Kummissjoni Ewropea - Stqarrija għall-istampa Il-coronavirus: Il-Kummissjoni timmobilizza €123 miljun għar-riċerka u l- innovazzjoni biex tiġġieled it-theddida tal-varjanti Brussell, is-7ta' april 2021 Il-Kummissjoni qed timmobilizza €123 miljun mill-programm il-ġdid tal-UE għar-riċerka u l- innovazzjoni Orizzont Ewropa biex issir riċerka urġenti dwar il-varjanti tal-coronavirus. L-ewwel finanzjament ta' emerġenza permezz ta' Orizzont Ewropa jiżdied ma' firxa ta' azzjonijiet tar-riċerka u tal-innovazzjoni ffinanzjati mill-UE kontra l-coronavirus u jikkontribwixxi għall-azzjoni ġenerali tal- Kummissjoni biex tipprevjeni, ittaffi u twieġeb għall-impatt tal-varjanti tal-coronavirus, skont il-pjan il-ġdid Ewropew għall-Il-pjan il-ġdid Ewropew ta' tħejjija għall-bijodifiża kontra l-varjanti tal- coronavirus, l-Inkubatur HERA. Mariya Gabriel, il-Kummissarju għall-Innovazzjoni, ir-Riċerka, il-Kultura, l-Edukazzjoni u ż- Żgħażagħ, qalet: "Aħna se nibqgħu nimmobilizzaw il-mezzi kollha li għandna biex negħlbu din il- pandemija u l-isfidi li joħolqu l-varjanti tal-coronavirus. Irridu nikkombinaw il-forzi tagħna biex inkunu ppreparati għall-futur, billi nidentifikaw minn kmieni l-varjanti u norganizzaw u nikkoordinaw il-provi kliniċi għal vaċċini u trattamenti ġodda, filwaqt li niżguraw li fl-istadji kollha d-data tinġabar u tiġi kondiviża kif suppost". Sejħiet ġodda għal riċerka urġenti dwar il-varjanti tal-coronavirus Il-Kummissjoni nediet sejħiet ġodda li jikkumplimentaw azzjonijiet preċedenti biex jinħolqu trattamenti u vaċċini, billi jiġu organizzati u jitwettqu provi kliniċi li javvanzaw l-iżvilupp ta' terapiji u vaċċini promettenti kontra s-SARS-CoV-2/COVID-19. Dawn se jappoġġaw l-iżvilupp ta' koorti u networks fuq skala kbira tal-COVID-19 lil hinn mill-fruntieri tal-Ewropa, se jibnu rabtiet ma' inizjattivi Ewropej, u se jsaħħu l-infrastrutturi meħtieġa għall-kondiviżjoni tad-data, tal-għarfien espert, tar-riżorsi tar-riċerka u tas-servizzi tal-esperti fost ir-riċerkaturi u l-organizzazzjonijiet tar- riċerka. Il-proġetti ffinanzjati mistennija: Jistabbilixxu koorti ġodda jew jibnu fuq koorti eżistenti ta' skala kbira, b'diversi ċentri, u reġjonali jew multinazzjonali, inkluż lil hinn mill-fruntieri tal-Ewropa, li jwasslu għal avvanz mgħaġġel fl-għarfien dwar is-SARS-CoV-2 u l-varjanti emerġenti tiegħu. Ikomplu jiżviluppaw kandidati terapewtiċi jew vaċċini kandidat promettenti kontra s-SARS- CoV-2/COVID-19, li jkunu diġà lestew l-iżvilupp prekliniku fl-istudji kliniċi. Jappoġġaw ukoll l-infrastrutturi tar-riċerka biex titħaffef il-kondiviżjoni tad-data u jinkiseb appoġġ u għarfien espert malajr fir-riċerka kontra l-varjanti ġodda tal-coronavirus u bħala tħejjija għall-epidemiji futuri. Il-konsorzji li rnexxew mistennija jikkollaboraw ma' inizjattivi u proġetti rilevanti oħra fil-livell nazzjonali, reġjonali u internazzjonali biex jisfruttaw bis-sħiħ is-sinerġiji u l-kumplimentarjetà, u jevitaw id-duplikazzjoni tal-isforzi tar-riċerka. Dawn is-sejħiet ta' emerġenza se jindirizzaw it-theddid fl-immedjat u fi żmien medju, u fl-istess waqt iħejjuna għall-futur. Dawn se jikkontribwixxu għall-ħolqien tal-Awtorità Ewropea ta' Tħejjija u Reazzjoni għall-Emerġenzi tas-Saħħa (HERA) li permezz tagħha, l-UE se tkun tista' tantiċipa u tindirizza aħjar il-pandemiji futuri. Is-sejħiet se jiftħu għas-sottomissjonijiet fit-13 ta' April u jagħlqu fis-6 ta' Mejju 2021. Is- soluzzjonijiet il-ġodda jeħtieġ ikunu disponibbli u tajbin għall-but ta' kulħadd, bi qbil mal-prinċipji tar-Rispons Globali għall-Coronavirus. Kuntest Fi Frar 2021, il-President tal-Kummissjoni Ursula von der Leyen ħabbret il-bidu ta' pjan Ewropew ta' tħejjija għall-bijodifiża, l-Inkubatur HERA, bil-għan li l-Ewropa titħejja għal theddida akbar tal- varjanti tal-coronavirus. L-Inkubatur HERA se jiġbor flimkien ix-xjenza, l-industrija u l-awtoritajiet pubbliċi, u se jingrana r-riżorsi kollha disponibbli biex l-Ewropa tkun tista' tirreaġixxi għal din it- theddida. Sa mill-bidu tal-kriżi, iżda anki ferm qabel, il-Kummissjoni kienet minn tal-ewwel fl-appoġġ għar- riċerka u l-innovazzjoni u fil-koordinazzjoni tal-isforzi tar-riċerka Ewropej u dinjin, inkluż fit-tħejjija għall-pandemiji. Kienet wiegħdet €1.4 biljun għar-Rispons Globali għall-Coronavirus, li €1 biljun minnhom ġejjin mill-programm preċedenti tal-UE għar-riċerka u l-innovazzjoni, Orizzont 2020. Is-sejħiet speċjali l-ġodda għal espressjonijiet ta' interess li tħabbru llum permezz ta' Orizzont Ewropa, is-suċċessur ta' Orizzont 2020, jikkumplimentaw dawn l-azzjonijiet preċedenti għall-ġlieda kontra l-coronavirus: appoġġ ta' €48.2 miljun lil 18-il proġett għall-iżvilupp ta' dijanjostika, trattamenti, vaċċini u tħejjija għall-epidemiji; ġew investivi €117 miljun fi 8 proġetti għall-iżvilupp ta' dijanjostika u trattamenti bl-Inizjattiva dwar Mediċini Innovattivi; ingħataw €133.4 miljun lil 24 proġett biex jiġu indirizzati l-ħtiġijiet urġenti u l-impatt soċjoekonomiku tal-pandemija; u miżuri oħra għall-appoġġ ta' ideat innovattivi permezz tal-Kunsill Ewropew tal-Innovazzjoni. Is-sejħiet implimentaw l-azzjoni 3 tal-Pjan ta' Azzjoni ERAvsCorona, dokument ta' ħidma li tfassal wara djalogi bejn is-servizzi tal-Kummissjoni u l-istituzzjonijiet nazzjonali. Għal Aktar Informazzjoni Sejħiet ta' Orizzont Ewropa: Kondiviżjoni tad-data miftuħa u ġusta li tappoġġa t-tħejjija Ewropea għall-COVID-19 u għal Servizzi ta' infrastruttura tar-riċerka għal risponsi rapidi tar-riċerka għall-COVID-19 u epidemiji Provi kliniċi għal vaċċini u kandidati terapewtiċi ġodda li jixprunaw il-prevenzjoni u t-trattament mard infettiv ieħor ta' mard infettiv ieħor għall-COVID-19 Koorti magħqudin kontra l-varjanti tal-COVID-19 ta' tħassib Stqarrija għall-istampa: Il-coronavirus: inħejju lill-Ewropa għat-theddida akbar tal-varjanti Von der Leyen tħabbar il-bidu tal-Inkubatur tal-HERA biex tantiċipa t-theddida tal-varjanti tal- coronavirus Sit web tar-Rispons Globali għall-Coronavirus Mistoqsijiet u Tweġibiet: Ir-Rispons Globali għall-Coronavirus Skeda informattiva: Ir-Rispons Globali għall-Coronavirus Stqarrija għall-istampa: Rispons Globali għall-Coronavirus: €7.4 biljun miġbura biex kulħadd ikollu aċċess għall-vaċċini Riċerka u lnnovazzjoni tal-UE dwar il-coronavirus Ir-Rispons tal-Kummissjoni għall-Coronavirus Kuntatti mal-istampa: Mistoqsijiet ġenerali mill-pubbliku: Europe Direct bit-telefown fuq 00 800 67 89 10 11 jew bl - e-mail
Extracted from Il-coronavirus__Il-Kummissjoni_timmobilizza__123_miljun_g_ar-ri_erka_u_l-innovazzjoni_biex_ti__ieled_it-theddida_tal-varjanti.pdf